06/03/2018 | Administración LocalMunicipal
Zas
Notificación información pública do Proxecto de Compensación do Polígono dos Muíños

Realizada notificación a D. Eusebio Amaiur Senaz Dornaleteche, relativa ao trámite de información pública do proxecto de compensación do Polígono dos Muíños (exp.2018/G003/000003), con domicilio no pazo Bidueiro, s/n, 15680, Ordes (A Coruña), mediante correo certificado con acuse de recibo do día 5 de xaneiro de 2018, sendo devolta polo servizo de Correos. Realizada unha segunda notificación ao interesado, mediante o mesmo procedemento citado anteriormente, do día 22 de febreiro de 2018, e sendo devolta, de novo, polo servizo de Correos. De conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas publícase o presente anuncio no BOP e no taboleiro de anuncios do Concello de Zas a efectos de notificación, que é do seguinte contido literal: EXPEDIENTE: 2018/G003/000003 Visto que mediante documento RE 1266/2015, de 10 de agosto, don Ignacio Mourelle Arnejo, en nome da Xunta de Compensación do Sector I-2, Polígono dos Muiños comunica a aprobación inicial do Proxecto de Compensación e ocupación e solicita a tramitación dos mesmos. Visto que o 18/09/2015 (RS 1261/15) o Concello require a Xunta de Compensación a documentación necesaria para a tramitación do expediente concedéndolle un prazo de dez días hábiles para que sexa aportada esta en integridade documental. Visto que mediante documento RE 10/2016, de 5 de xaneiro, Don Omar Alejandro Diaz Otero Canes, en nome e representación non acreditada da Xunta de Compensación, presenta modificado de proxecto de Compensación e solicita a aprobación definitiva e a ocupación das fincas. Visto que o 13/04/2016 (RS 401/16) o Concello require por segunda vez á Xunta de Compensación para que adxunte a documentación necesaria para a tramitación do expediente. Vistos os decretos de 15/06/2017 e 04/07/2017 relativos o trámite de audiencia e ampliación do mesmo. Visto o decreto de 12/07/2017 no que se incoa a caducidade do expediente. Vistos o documento RE 1540/17, de 11 de setembro no que don Omar Alejandro Diaz Otero Canes presenta proxecto de Compensación, modificado 2.1. Vistos os escritos RE 1541/17 e 1542/17, de 11 de setembro no que don Omar Alejandro Diaz Otero Canes solicita que o concello publique o proxecto presentado con RE 1540/17 e a reanudación do expediente. Visto que mediante decreto nº 555 se ordenou a publicación do modificado 2.1. Considerando o exposto, visto o informe técnico de 19/12/2017 e o xurídico de 21/12/2017, así como os anteriores informes e documentación obrante no expediente, de conformidade cos art.106 e 125 da lei 2/2016, de 10 de febreiro, do Solo de Galicia, e 270 do Decreto 143/2016, resolvo: Primeiro: Notificar ou trasladar individualizadamente a todos os propietarios e interesados no polígono e nos sistemas xerais afectados e aos titulares de cargas e gravámenes. A notificación incorporará para cada interesado a información contida o seu favor na conta de liquidación provisional e as determinacións de realoxo e retorno do proxecto que lle afecten. Segundo: Comunicar ós organismos afectados. Terceiro: O prazo para a presentación de reclamación será dun mes desde a publicación no BOP da Coruña ou desde a recepción da notificación, se ésta se produce con posterioridade á publicación.” Zas, 28 de febreiro de 2018 O alcalde, D. Manuel Muíño Espasandín